**Előterjesztés**

**Közművelődési megállapodás felülvizsgálata**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki község Önkormányzata 2014.december 19-én 121/2014.(XII.18.) Öh. számú határozata alapján közművelődési megállapodást kötött a Telki Kultúra Közhasznú Alapítvánnyal a törvényben, rendeletben meghatározott az önkormányzat feladatának jelölt közművelődési feladatok megvalósítására.

2019. október 9. dátummal a képviselő-testület új közművelődési intézményt hozott létre, a Kodolányi János Közösségiház és Könyvtár intézményét. Az új intézmény látja el azóta az önkormányzat közművelődési feladatait.

Az intézmény megalakulásával a közművelődési feladatok teljes egészben az intézmény hatáskörébe tartoztak. A közművelődési megállapodásban szereplő feladatok közül az Alapítvány a továbbiakban csak a testvértelepülési kapcsolatokhoz kötődő feladatokat látja el, ezért nem szükséges a közművelődési megállapodás fenntartása.

Javaslom, hogy az Önkormányzat és a Kultúra Alapítvány egy együttműködési megállapodást kössön a testvértelepülési kapcsolatok ápolásával kapcsolatos feladatok ellátásáról.

Telki, 2021. május 31.

 Deltai Károly

 polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Közművelődési megállapodás felülvizsgálata**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A Telki Kultúra Közhasznú Alapítvány és a Telki község Önkormányzata között 2014.december 19.én létrejött közművelődési megállapodást közös megegyezéssel hatályon kívül helyezi.

**Felelős:** Polgármester

**Határidő:** azonnal

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Telki Kultúra Alapítvány együttműködési megállapodás kötése**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A Telki Kultúra Közhasznú Alapítvány és Telki község Önkormányzata együttműködési megállapodást köt az önkormányzat testvértelepülési feladataiban történő együttműködés tárgyában

**Felelős:** Polgármester

**Határidő:** azonnal

**Megállapodás**

amely létrejött egyrészről

**Telki község Önkormányzat** (2089 Telki, Petőfi u. 1. adószám: 15734862-2-13 képviseli: Deltai Károly polgármester) továbbiakban: Önkormányzat

másrészről a

**Telki Kultúra Közhasznú Alapítvány** (2089 Telki, Petőfi u. 1. adószám: 1827597311 Képviseli: Móczár Gábor Kuratórium elnöke) továbbiakban: Alapítvány,

együttesen a továbbiakban ( felek ) között.

1. Felek rögzítik, hogy a közhasznú szervezetekről szóló 1997. évi CLVI. törvény 26.§. c) 4. 5. 6. pontjában meghatározottakkal összhangban az Alapítvány tevékenysége során vállalt céljai között szerepel a határon túli magyarsággal kapcsolatos tevékenység, nemzetiségi, kisebbségi kultúra ápolása, valamint a testvér-települési kapcsolatok kiépítésének és fenntartásának segítése.

2. Felek jelen megállapodásban rögzítik, hogy az Önkormányzat testvértelepülési kapcsolatainak ápolásához köthető feladatait, kiemelten a testvértelepülési programok szervezését az Alapítvány közreműködésével látja el.

3. Az Önkormányzat a megállapodás tárgyát képező feladatok ellátásához külön képviselő-testületi döntés alapján a képviselő-testület döntése alapján az éves költségvetésében meghatározásra kerülő támogatást biztosíthat az Alapítvány részére.

A támogatás összegének folyósítására a költségek jelentkezésének megfelelően időarányosan az Alapítvány ………………………. számú bankszámlájára történő utalással kerül sor.

4. Az Önkormányzat által nyújtott támogatás összegével az Alapítvány köteles a támogatási cél megvalósulását követő év január hó 31. napjáig az alábbiak szerint elszámolni:

1. rövid szöveges szakmai értékelő anyag készítése
2. a támogatás felhasználásának tételes bemutatása ( költségtáblázat )
3. az Önkormányzat támogatásával lebonyolított eseményekről készült propaganda-anyagból elkészült fényképfelvételekből elektronikus példány megküldése.

5. Az elszámolással, beszámolóval való indokolatlan késedelem estén az Alapítvány köteles a támogatási összegnek a késedelem napjától számított jegybanki alapkamat kétszeresének megfelelő kötbért megfizetni a Telki Községi Önkormányzat 11742348-15441881-00000000 számú számlájára.

6. Ez a megállapodás határozatlan időre szól. A megállapodást a Felek közös megegyezéssel bármikor módosíthatja, hatályon kívül helyezheti.

A megállapodást a Képviselő-testület és az Alapítvány egyoldalúan, írásban, indokolás nélkül 6 hónapos felmondási idővel felmondhatja.

7. Ezt a megállapodást Telki község Önkormányzat Képviselő-testülete a………….. (……..) Önkormányzati határozatával, a Telki Kultúra Közhasznú Alapítvány Kuratóriuma ……... számú határozatával jóváhagyta.

Telki, 2021. június

….……………………………… ……………………………..

 Telki Község Önkormányzata Telki Kultúra Közhasznú Alapítvány